# Aldona Petrulaitienė-Liukpetrytė

### Straipsnis iš Vikipedijos, laisvosios enciklopedijos.

Aldona Petrulaitienė-Liukpetrytė

Aldona Petrulaitienė-Liukpetrytė (1938 m. kovo 30 d. Dalickų k., Pasvalio r.), choro dirigentė ir pedagogė.

## [taisyti] Biografija

Baigusi Kriklinių septynmetę mokyklą, 1954 – 1958 choro dirigavimo mokėsi Panevėžio muzikos mokykloje (dėst. A. Liberis). 1965 – 1970 choro dirigavimą neakivaizdiniu būdu studijavo Lietuvos valstybinėje konservatorijoje (vyr. dėst. A. Lopo klasė).

Nuo 1958 rudens Montviliškio (Kėdainių r.) kultūros namų meno vadovė, subūrė mišrųjį chorą. 1959 – 1963 Ramygalos (Panevėžio r.) kultūros namų meno vadovė, mišriojo choro ir vokalinių ansamblių vadovė. 1963 – 1970 Miežiškių (Panevėžio r.) kultūros namų meno vadovė ir vidurinės mokyklos muzikos mokytoja. Vadovavo vaikų ir vyresniųjų klasių mergaičių chorams; jaunučių chorą parengė 1964 I respublikinei moksleivių dainų šventei, o kultūros namų mišrųjį chorą 1970 respublikinei dainų šventei.

1971 – 1993 Panevėžio J. Švedo pedagoginės muzikos mokyklos choro dirigavimo ir kitų disciplinų dėstytoja, 1980 – 1983 muzikinio auklėjimo skyriaus vedėja, merginų choro vadovė ir chormeisterė.

Nuo 1993 Miežiškių kultūros namų meno vadovė, merginų vokalinio ansamblio „Raskila“ ir etnografinio ansamblio „Ratasai" vadovė, ikimokyklinio amžiaus vaikus moko dainuoti ir muzikuoti. Pedagogė buvo Panevėžio rajono dainų švenčių dirigentė.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/d/Aldona_Petrulaitien%C4%97-Liukpetryt%C4%97_f266.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška